
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση των Παραρτημάτων I, II και III του 

π.δ. 51/2012 (Α' 101). 1 

Έκδοση επικαιροποιημένου χάρτη υποχρεώσεων 
προς τον καταναλωτή (χ.Υ.Κ.) των φορέων πα¬ 
ροχής συγκοινωνιακού έργου του ν. 2963/2001... 2 


ΑΠΟΦΑΣΕΙ Σ 

Αριθμ. Α3/15664/2548 (1) 


Τροποποίηση των Παραρτημάτων I, II και III του 
π.δ. 51/2012 (Α' 101). 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) των άρθρων 1, παρ. 2 του άρθρου 3 και 4 του 
ν. 1338/1983 «Εφαρμογή του Κοινοτικού Δικαίου» (Α' 34), 
όπως το άρθρο 1, και η παρ. 5 αυτού, τροποποιήθηκαν 
με τις παρ. 1 και 2 του άρθρου 6 του ν. 1440/1984 «Συμ¬ 
μετοχή της Ελλάδος στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επεν¬ 
δύσεων, στο Κεφάλαιο της Ευρωπαϊκής Κοινότητας Άν- 
θρακος και Χάλυβος και του Οργανισμού Εφοδιασμού 
ΕΥΡΑΤΟΜ» (Α' 70) και όπως η παρ. 2 του άρθρου 3 
του ν. 1338/83 αντικαταστάθηκε με το άρθρο 65 του 
ν. 1892/1990 «Για τον εκσυγχρονισμό και την ανάπτυξη 
και άλλες διατάξεις» (Α' 101) και το άρθρο 4 αντικατα- 
στάθηκε με το άρθρο 6 παρ. 4 του ν. 1440/1984 και τρο¬ 
ποποιήθηκε διαδοχικά, με τα άρθρα 7 του ν. 1775/1988 
(Α' 101), 31 του ν. 2076/1992 (Α'130), 19 του ν. 2367/1995 
(Α' 261), 22 του ν. 2789/2000 (Α' 21), 48 του ν. 3427/2005 
(Α' 312) και 91 του ν. 3862/2010 (Α' 113). 

β) του άρθρου δευτέρου του ν. 2077/1992 «Κύρωση της 
Συνθήκης για την Ευρωπαϊκή Ένωση και των σχετικών 
πρωτοκόλλων και δηλώσεων που περιλαμβάνονται στην 
Τελική Πράξη» (Α'136). 

γ) της παραγράφου 8 του άρθρου 94 του ν. 2696/1999 
(Α' 57) «Κύρωση του Κώδικα Οδικής Κυκλοφορίας», όπως 
ισχύει. 


δ) του π.δ. 51/2012 (Α' 101) «Προσαρμογή της ελλη¬ 
νικής νομοθεσίας προς την Οδηγία 2006/126/ΕΚ του 
Ευρωπαϊκού Κοινοβουλίου και του Συμβουλίου της 20ης 
Δεκεμβρίου 2006, όπως τροποποιήθηκε με τις Οδηγί¬ 
ες 2008/65/ΕΚ της Επιτροπής της 27ης Ιουνίου 2008, 
2009/113/ΕΚ της Επιτροπής της 25ης Αυγούστου 2009 
και 2011/94/ΕΕ της Επιτροπής της 28ης Νοεμβρίου 2011», 
όπως ισχύει. 

ε) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα» που κωδικο- 
ποιήθηκε με το άρθρο πρώτο του π.δ. 63/2005 (Α' 98). 

στ) του άρθρου 2, του ν. 3897/2010 (Α' 208) «Σύστα¬ 
ση Εθνικού Συμβουλίου Οδικής Ασφάλειας και Γ ενικής 
Διεύθυνσης Οδικής Ασφάλειας, εποπτεία και βελτίωση 
του θεσμού του τεχνικού ελέγχου οχημάτων για την 
προαγωγή της Οδικής Ασφάλειας και την προστασία 
του περιβάλλοντος, κύρωση Σύμβασης μεταξύ Ελληνι¬ 
κού Δημοσίου και Ο.Α.Σ.Θ. και άλλες διατάξεις». 

ζ) του π.δ. 85/2012 (Α' 141) «Ιδρυση Υπουργείου Υπο¬ 
δομών, Μεταφορών και Δικτύων και Υπουργείου Πολιτι¬ 
σμού και Αθλητισμού και μετονομασία των Υπουργείων 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων και Παιδείας και Θρησκευμάτων, Πο¬ 
λιτισμού και Αθλητισμού σε Υπουργείο Ανάπτυξης και 
Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως.», όπως έχει τροποποιηθεί 
με το άρθρο 1 του π.δ. 118/2013 (Α' 152). 

η) του π.δ. 119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

θ) της υπ’ αριθμ. 1135/2013 (Υ.Ο.Δ.Δ. 324) απόφασης 
του Πρωθυπουργού και του Υπουργού Υποδομών, Με¬ 
ταφορών και Δικτύων «Διορισμός Γενικού Γραμματέα 
του Υπουργείου Υποδομών, Μεταφορών και Δικτύων». 

ι) της υπ’ αριθμ. 329/3.7.2013 (Β’ 1655) απόφασης του 
Πρωθυπουργού και του Υπουργού Υποδομών, Μετα¬ 
φορών και Δικτύων «Καθορισμός αρμοδιοτήτων Υφυ¬ 
πουργού Υποδομών, Μεταφορών και Δικτύων Μιχαήλ 
Παπαδόπουλου.». 

ια) την οδηγία 2012/36/ΕΕ της Επιτροπής της 19ης 
Νοεμβρίου 2012 για την τροποποίηση της οδηγίας 
2006/126/ΕΚ του Ευρωπαϊκού Κοινοβουλίου και του 
Συμβουλίου για την άδεια οδήγησης. 

ιβ) την οδηγία 2013/22/ΕΕ του Συμβουλίου της 13ης 
Μάίου 2013 για την προσαρμογή ορισμένων οδηγιών 

στον τομέα της πολιτικής μεταφορών, λόγω της προ¬ 
σχώρησης της Δημοκρατίας της Κροατίας. 

ιγ) του ν. 3919/2011 (Α' 32) «Αρχή της επαγγελματικής 
ελευθερίας, κατάργηση αδικαιολόγητων περιορισμών 
στην πρόσβαση και άσκηση επαγγελμάτων» 
ιδ) της υπ’ αριθμ. Υ3β/Γ.Π./οικ. 24948 (Β' 713) απόφα¬ 
σης του Υπουργού Υγείας και Κοινωνικής Αλληλεγγύης 
«Καθορισμός δικαιολογητικών, διαδικασίας, όρων και 
προϋποθέσεων για τη χορήγηση βεβαίωσης λειτουρ¬ 
γίας των ιατρείων, πολυϊατρείων, οδοντιατρείων και 
πολυοδοντιατρείων». 

2. Την ανάγκη τροποποίησης των Παραρτημάτων του 
π.δ. 51/2012 (Α' 101) λόγω των τροποποιήσεων που έχουν 
επέλθει στα Παραρτήματα της οδηγίας 2006/126/ΕΚ, κα¬ 
θώς και των αλλαγών στη ισχύουσα νομοθεσία έκδοσης 
των αδειών οδήγησης. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΑΡΘΡΟ 1 

Τα Παραρτήματα I, II και III του π.δ. 51/2012 (Α' 101) 
τροποποιούνται ως εξής: 

1. Η παράγραφος 3 του παραρτήματος I του π.δ. 
51/2012 (Α' 101) τροποποιείται ως εξής: 

α) Στο σημείο (γ) κάτω από την πρόταση «Η σελίδα 1 
περιλαμβάνει», παρεμβάλλεται στον κατάλογο μετά την 
καταχώριση για τη Γαλλία «Ρ: Γαλλία» η καταχώριση: 
«ΗΗ: Κροατία» 1 

β) Στο σημείο (ε) κάτω από την πρόταση «Η σελίδα 1 
περιλαμβάνει», παρεμβάλλεται στον κατάλογο μετά την 
καταχώριση «Θθαάύαε Τίοπιάηα» η καταχώρηση: 
«Ν/οζαόΙο άοζνοΐθ» 1 

2. Το σημείο 12 του στοιχείου α) της παραγράφου 3 
του παραρτήματος I του π.δ. 51/2012 (Α' 101) και κάτω 
από την πρόταση «Η σελίδα 2 περιλαμβάνει:» τροπο¬ 
ποιείται ως εξής: 

α) Παρεμβάλλεται κωδικός 46 ως εξής: 

«46. Τρίκυκλα μόνο». 

β) Ο κωδικός 72 απαλείφεται. 

γ) Ο κωδικός 73 αντικαθίσταται ως εξής: 

«73. Ισχύει για τα οχήματα της κατηγορίας Β μηχανο¬ 
κίνητου τετράκυκλου τύπου (Β1)». 
δ) Οι κωδικοί 74 έως και 77 απαλείφονται. 
ε) Ο κωδικός 79 αντικαθίσταται ως εξής: 

«79. [...] Ισχύει για τα οχήματα που πληρούν τις προδι¬ 
αγραφές εντός αγκύλης, για την εφαρμογή των άρθρων 
18 και 19 του διατάγματος αυτού. 

79.01 Ισχύει για δίτροχα οχήματα με ή χωρίς κάνιστρο. 
79.02 Ισχύει για τα τρίτροχα ή ελαφρού τετράκυκλου 
τύπου οχήματα της κατηγορίας ΑΜ. 

79.03 Ισχύει για τα τρίκυκλα. 

79.04 Ισχύει για τα τρίκυκλα που είναι συνδυασμένα 
με ρυμουλκούμενο μέγιστης επιτρεπόμενης μάζας έως 
750 Κρ. 

79.05 Μοτοσικλέτα της κατηγορίας Α1 με λόγο ισχύος/ 
βάρους άνω του 0,1 Ιά/ν/Ι<9. 

79.06 Όχημα της κατηγορίας ΒΕ, εφόσον η μέγιστη 
επιτρεπόμενη μάζα του ρυμουλκούμενου υπερβαίνει τα 
3 500 Ι<9·». 

στ) Παρεμβάλλονται κωδικοί 80 και 81 ως εξής: 

«80. Ισχύει για τους κατόχους άδειας οδήγησης οχήμα¬ 
τος μηχανοκίνητου τρίκυκλου τύπου της κατηγορίας Α, 
οι οποίοι δεν έχουν συμπληρώσει το 24ο έτος ηλικίας. 


81. Ισχύει για τους κατόχους άδειας οδήγησης οχήμα¬ 
τος δίτροχου τύπου μοτοσικλέτας της κατηγορίας Α, 
οι οποίοι δεν έχουν συμπληρώσει το 22ο έτος ηλικίας». 

ζ) Παρεμβάλλεται κωδικός 90 ως εξής: 

«90. Κωδικοί χρησιμοποιούμενοι σε συνδυασμό με 
κωδικούς που ορίζουν τροποποιήσεις του οχήματος». 

η) Ο κωδικός 96 αντικαθίσταται ως εξής: 

«96. Οχήματα της κατηγορίας Β, που συνδυάζονται με 
οποιοδήποτε ρυμουλκούμενο μέγιστης επιτρεπόμενης 
μάζας που υπερβαίνει τα 750 Ι<9 και υπό τον όρο ότι 
η μέγιστη επιτρεπόμενη μάζα του συνδυασμού αυτού 
υπερβαίνει τα 3.500 Ι<9 αλλά δεν υπερβαίνει τα 4.250 Ι<9». 

θ) Παρεμβάλλεται κωδικός 97 ως εξής: 

«97. Δεν επιτρέπεται να οδηγεί όχημα της κατηγορίας 
ΟΙ το οποίο εμπίπτει στο πεδίο εφαρμογής του κανο¬ 
νισμού (ΕΟΚ) αριθ. 3821/85 του Συμβουλίου, της 20ής 
Δεκεμβρίου 1985, σχετικά με τη συσκευή ελέγχου στον 
τομέα των οδικών μεταφορών. 

ι) Ο κωδικός 107 αντικαθίσταται ως εξής: 

«107.1 Υπάρχει χρονικός περιορισμός στη διοικητική 
ισχύ των κατηγοριών της άδειας, για ιατρικούς λόγους 
από ιατρό πρωτοβάθμιας ιατρικής εξέτασης. 

107.2 Υπάρχει χρονικός περιορισμός στη διοικητική 
ισχύ των κατηγοριών της άδειας, για ιατρικούς λόγους 
από Δ.Ι.Ε.» 

ια) Ο κωδικός 116 αντικαθίσταται ως εξής: 

«116.1 Η άδεια χορηγείται με περιορισμό του αριθμού 
των κατηγοριών προηγούμενης άδειας, για λόγους συ- 
νταξιοδότησης. 

116.2 Η άδεια χορηγείται με περιορισμό του αριθμού 
των κατηγοριών προηγούμενης άδειας, για ιατρικούς 
λόγους» 

ιβ) Οι κωδικοί 171, 271, 371 κ.λπ. καταργούνται. 

3. Το παράρτημα II του π.δ. 51/2012 (Α' 101) τροποποι¬ 
είται ως εξής: 

α) Το σημείο 4.1.1 αντικαθίσταται ως εξής: 

«4.1.1. τους κανόνες των ωρών οδήγησης και του χρό¬ 
νου ανάπαυσης, όπως ορίζονται από τον κανονισμό 
(ΕΚ) αριθ. 561/2006 του Ευρωπαϊκού Κοινοβουλίου και 
του Συμβουλίου, της 15ης Μαρτίου 2006, για την εναρ¬ 
μόνιση ορισμένων κοινωνικών διατάξεων στον τομέα 
των οδικών μεταφορών χρήση της συσκευής ελέγχου 
όπως ορίζεται από τον κανονισμό (ΕΟΚ) αριθ. 3821/85 
σχετικά με τη συσκευή ελέγχου στον τομέα των οδικών 
μεταφορών.» 

β) Το σημείο 5.1 αντικαθίσταται ως εξής: 

«5.1. Μετάδοση της κίνησης οχήματος 

5.1.1. Η οδήγηση οχήματος με χειροκίνητη μετάδοση 
της κίνησης υπόκειται στην επιτυχή εξέταση προσόντων 
και συμπεριφοράς σε όχημα με χειροκίνητη μετάδοση 
της κίνησης. 

Ως όχημα με χειροκίνητη μετάδοση της κίνησης νο¬ 
είται όχημα στο οποίο υπάρχει ποδόπληκτρος συμπλέ¬ 
κτης (ή χειροκίνητος μοχλός για τις κατηγορίες Α, Α2, 
Α1 και ΑΜ) και το οποίο πρέπει να χειρίζεται ο οδηγός 
κατά την εκκίνηση ή τη στάση του οχήματος ή κατά 
την εναλλαγή ταχυτήτων. 

5.1.2. Τα οχήματα που δεν πληρούν τα κριτήρια του 
σημείου 5.1.1 θεωρείται ότι έχουν αυτόματο κιβώτιο τα¬ 
χυτήτων. 

Με την επιφύλαξη του σημείου 5.1.3, εφόσον ο υποψή¬ 
φιος υποβάλλεται σε εξέταση προσόντων και συμπερι¬ 
φοράς σε όχημα με αυτόματο κιβώτιο ταχυτήτων, κα- 

ταγράφεται το γεγονός σε κάθε άδεια που θα εκδοθεί 
με βάση την εν λόγω εξέταση. Οι άδειες που φέρουν τη 
σχετική μνεία χρησιμοποιούνται μόνο για την οδήγηση 
οχημάτων με αυτόματη μετάδοση της κίνησης. 

5.1.3. Ειδικές διατάξεις για τα οχήματα των κατηγορι¬ 
ών Ο, ΟΕ, 0 και ΟΕ. Δεν σημειώνεται περιορισμός στην 
άδεια οδήγησης των κατηγοριών Ο, ΟΕ, ϋ ή ϋΕ που 
διαθέτουν αυτόματο κιβώτιο ταχυτήτων κατά το σημείο 
5.1.2, εφόσον ο υποψήφιος είναι ήδη κάτοχος άδειας 
οδήγησης οχήματος με χειροκίνητο κιβώτιο ταχυτήτων 
τουλάχιστον σε μία από τις κατηγορίες: Β, ΒΕ, 0, ΟΕ, 01, 
01Ε, ϋ, ϋΐ ή ϋΙΕ, και έχει εκτελέσει τις ενέργειες που 
περιγράφονται στο σημείο 8.4 κατά τη διάρκεια της 
εξέτασης προσόντων και συμπεριφοράς.». 

γ) Το σημείο 5.2 τροποποιείται ως εξής: 

γα) Τα εδάφια που αφορούν στα ελάχιστα κριτήρια 
των κατηγοριών Α1, Α2 και Α αντικαθίστανται ως εξής: 

«Κατηγορία Α1 

Μοτοσικλέτα της κατηγορίας Α1 χωρίς κάνιστρο, 
ονομαστικής ισχύος έως 11 Κ\Λ/ και ισχύος ανά μονάδα 
βάρους έως 0 , 11 <\Λ// 1<9 και ικανή να αναπτύσσει ταχύτητα 
τουλάχιστον 90 (<πι/ά. 

Εάν η μοτοσικλέτα είναι εξοπλισμένη με κινητήρα 
εσωτερικής καύσης, ο κυλινδρισμός του κινητήρα πρέ¬ 
πει να είναι τουλάχιστον 115 οπι 3 . 

Εάν η μοτοσικλέτα είναι εξοπλισμένη με ηλεκτρικό 
κινητήρα, η ισχύς ανά μονάδα βάρους του οχήματος 
πρέπει να είναι τουλάχιστον 0,08 1<νν/1<9. 

Κατηγορία Α2 

Μοτοσικλέτα χωρίς κάνιστρο, ονομαστικής ισχύος 
τουλάχιστον 20 ΚΝΛ/ και έως 35 Κ\Λ/ και με ισχύ ανά 
μονάδα βάρους έως 0,2 Ιά/ν/Ι< 9 · 

Εάν η μοτοσικλέτα είναι εξοπλισμένη με κινητήρα 
εσωτερικής καύσης, ο κυλινδρισμός του κινητήρα πρέ¬ 
πει να είναι τουλάχιστον 395 οπι 3 . 

Εάν η μοτοσικλέτα είναι εξοπλισμένη με ηλεκτρικό 
κινητήρα, η ισχύς ανά μονάδα βάρους του οχήματος 
πρέπει να είναι τουλάχιστον 0,15 Κ\Λ//Κ 9 . 

Κατηγορία Α 

Μοτοσικλέτα χωρίς κάνιστρο, της οποίας η μάζα άνευ 
φορτίου είναι μεγαλύτερη των 175 Κρ, ονομαστικής ισχύ¬ 
ος τουλάχιστον 50 ΙόΛ/. 

Εάν η μοτοσικλέτα είναι εξοπλισμένη με κινητήρα 
εσωτερικής καύσης, ο κυλινδρισμός του κινητήρα πρέ¬ 
πει να είναι τουλάχιστον 595 οπι 3 . 

Εάν η μοτοσικλέτα είναι εξοπλισμένη με ηλεκτρικό 
κινητήρα, η ισχύς ανά μονάδα βάρους του οχήματος 
πρέπει να είναι τουλάχιστον 0,25 Κ\Λ//Ι< 9 -»- 

γβ) Τα εδάφια που αφορούν στα ελάχιστα κριτήρια 
των κατηγοριών Ο και ΟΕ αντικαθίστανται ως εξής: 

«Κατηγορία Ο: 

Όχημα της κατηγορίας Ο μέγιστης επιτρεπόμενης 
μάζας τουλάχιστον 12.000 (<ρ, μήκους τουλάχιστον 8 πι, 
πλάτους τουλάχιστον 2,40πι και ικανό να αναπτύσσει 
ταχύτητα τουλάχιστον 80 Κπη/Ιη' εξοπλισμένο με σύστη¬ 
μα αντιεμπλοκής των τροχών, με σύστημα μετάδοσης 
της κίνησης με χειροκίνητο κιβώτιο ταχυτήτων και με 
συσκευή ελέγχου όπως ορίζει ο κανονισμός (ΕΟΚ) αριθ. 
3821/85. Επιπλέον, για το όχημα αυτό απαιτείται: 

- να έχει θάλαμο οδήγησης τριών (3) τουλάχιστον, 
θέσεων, συμπεριλαμβανομένης της θέσης του οδηγού, 

- να φέρει δεύτερο ποδόπληκτρο φρένου και συμπλέ¬ 
κτη στη θέση του συνοδηγού και προαιρετικά επιτα- 
χυντήρα, 


- το διαμέρισμα φορτίου να συνίσταται σε κλειστό 
αμάξωμα το οποίο έχει τουλάχιστον το πλάτος και το 
ύψος του θαλάμου. Η απαίτηση αυτή καλύπτεται και με 
την τοποθέτηση τέντας, 

- να φέρει μια πινακίδα, τοποθετημένη στο πίσω μέ¬ 
ρος του αμαξώματος, με το διεθνές διακριτικό σήμα 
«Ε» χρώματος ερυθρού, μαζί με την επωνυμία και τον 
αριθμό αδείας της σχολής οδηγών. 

- σε περίπτωση που ο θάλαμος οδήγησης είναι διπλός 
(μέχρι πέντε θέσεων, συμπεριλαμβανομένης της θέσης 
του οδηγού), τότε το όχημα φέρει ενδεικτική λυχνία 
τοποθετημένη σε εμφανές σημείο, η οποία ανάβει στην 
περίπτωση χρησιμοποίησης από το συνοδηγό εκπαιδευ¬ 
τή, του φρένου, του συμπλέκτη ή του επιταχυντήρα ή 
ανάλογο ηχητικό σύστημα, 

- κατά την πρακτική εξέταση να έχει συνολική πραγ¬ 
ματική μάζα, τουλάχιστον 10.000 1<9· 

Κατηγορία ΟΕ: 

Είτε αρθρωτό όχημα, είτε συνδυασμός οχήματος δο¬ 
κιμασίας στην κατηγορία Ο και ρυμουλκούμενου τουλά¬ 
χιστον 7,5 πι μήκους' τόσο το αρθρωτό όχημα όσο και 
ο συνδυασμός έχουν μέγιστη επιτρεπόμενη μάζα του¬ 
λάχιστον 20.000 Ι<9, μήκος τουλάχιστον 14 πι και πλά¬ 
τος τουλάχιστον 2,40 πι, είναι δε ικανό να αναπτύσσει 
ταχύτητα τουλάχιστον 80 (<πι/1τ και είναι εξοπλισμένο 
με σύστημα αντιεμπλοκής των τροχών, με σύστημα με¬ 
τάδοσης της κίνησης με χειροκίνητο κιβώτιο ταχυτήτων 
και με συσκευή ελέγχου όπως ορίζει ο κανονισμός (ΕΟΚ) 
αριθ. 3821/85. Επιπλέον, για το όχημα αυτό απαιτείται: 

- να έχει θάλαμο οδήγησης τριών (3) τουλάχιστον 
θέσεων, συμπεριλαμβανομένης της θέσης του οδηγού, 

- να φέρει δεύτερο ποδόπληκτρο φρένου και συμπλέ¬ 
κτη στη θέση του συνοδηγού και προαιρετικά επιτα- 
χυντήρα. 

- το διαμέρισμα φορτίου να συνίσταται σε κλειστό 
αμάξωμα το οποίο έχει τουλάχιστον το πλάτος και το 
ύψος του θαλάμου. Η απαίτηση αυτή καλύπτεται και με 
την τοποθέτηση τέντας. 

- να φέρει μια πινακίδα, τοποθετημένη στο πίσω μέρος 
του ρυμουλκούμενου οχήματος με το διεθνές διακριτικό 
σήμα «I» χρώματος ερυθρού, μαζί με την επωνυμία και 
τον αριθμό αδείας της σχολής οδηγών. 

- σε περίπτωση που ο θάλαμος οδήγησης είναι διπλός 
(μέχρι πέντε θέσεων, συμπεριλαμβανομένης της θέσης 
του οδηγού), τότε το όχημα φέρει ενδεικτική λυχνία 
τοποθετημένη σε εμφανές σημείο, η οποία ανάβει στην 
περίπτωση χρησιμοποίησης από το συνοδηγό εκπαιδευ¬ 
τή, του φρένου, του συμπλέκτη ή του επιταχυντήρα ή 
ανάλογο ηχητικό σύστημα, 

- κατά την πρακτική εξέταση να έχει συνολική πραγ¬ 
ματική μάζα, τουλάχιστον 15.000 (<9·» 

δ) Το σημείο 8.1.4 αντικαθίσταται ως εξής: 

«8.1.4. έλεγχος του σερβομηχανισμού των συστημάτων 
πέδησης, προσαρμογής προσκεφάλων εφόσον υπάρ¬ 
χουν και μετάδοσης της κίνησης· έλεγχος της κατά¬ 
στασης των τροχών, των κοχλιών, των λασπωτήρων, 
του εμπρόσθιου ανεμοθώρακα, των παραθύρων και των 
υαλοκαθαριστήρων, των υγρών (π.χ. λάδι μηχανής, ψυ¬ 
κτικό, υγρό υαλοκαθαριστήρων)· έλεγχος και χρήση των 
χειριστηρίων, καθώς και της συσκευής ελέγχου όπως 
ορίζει ο κανονισμός (ΕΟΚ) αριθ. 3821/85.». 

ε) Μετά το σημείο 8.3.9. προστίθεται σημείο 8.4. ως 
εξής: 

«8.4. Ασφαλής και ενεργειακά αποδοτική οδήγηση 

8.4.1. οδηγεί κατά τρόπο ασφαλή που μειώνει την κα¬ 
τανάλωση καυσίμου και εκπομπών κατά την επιτάχυν¬ 
ση, την επιβράδυνση, σε ανωφέρεια και κατωφέρεια, 
εφόσον χρειάζεται με χειροκίνητη επιλογή ταχύτητας.». 

στ) Το σημείο 9.3.2 αντικαθίσταται ως εξής: 

«9.3.2. οδηγεί οικονομικά και με ασφαλή και φιλικό 
τρόπο προς το περιβάλλον, λαμβάνοντας υπόψη τις 
στροφές ανά λεπτό, την εναλλαγή ταχυτήτων, την πέ¬ 
δηση και την επιτάχυνση (κατηγορίες Β, ΒΕ, 0, ΟΕ, 01, 
01Ε, 0 , ϋΕ, Ω1, ϋΙΕ μόνο)». 

4. Το παράρτημα III του π.δ. 51/2012 (Α'101) τροποποι¬ 
είται ως εξής: 

α) Στην παράγραφο 1.1 του Κεφαλαίου Α’ μετά την 
πρόταση «Πιστοποιητικά υγείας της πρωτοβάθμιας ια¬ 
τρικής εξέτασης δεν γίνονται δεκτά από την αρμόδια 
Υπηρεσία αν κατατεθούν μετά την πάροδο εξαμήνου 
από την έκδοσή τους.» προστίθεται εδάφιο ως εξής: 

«Σε περίπτωση που στην ίδια Περιφερειακή Ενότητα 
λειτουργούν περισσότερες από μία Υπηρεσίες, αυτές 
οφείλουν να κάνουν δεκτά τα πιστοποιητικά υγείας της 
πρωτοβάθμιας ιατρικής εξέτασης όλων των γιατρών της 
Περιφερειακής Ενότητας, ανεξάρτητα από την υπηρεσία 
με την οποία αυτοί έχουν συμβληθεί. Ειδικότερα στις 
Περιφερειακές Ενότητες της Περιφέρειας Αττικής, τα 
πιστοποιητικά υγείας πρωτοβάθμιας ιατρικής εξέτασης 
γίνονται αποδεκτά από όλες τις Διευθύνσεις Μεταφο¬ 
ρών και Επικοινωνιών, ανεξάρτητα με τη Διεύθυνση που 
έχει συμβληθεί ο γιατρός.» 

β) Η παράγραφος 1.4 αντικαθίσταται ως εξής: 

«1.4. ΣΥΜΒΑΣΕΙΣ ΙΑΤΡΩΝ ΠΡΩΤΟΒΑΘΜΙΑΣ ΙΑΤΡΙΚΗΣ 
ΕΞΕΤΑΣΗΣ 

Γιατροί που λειτουργούν νόμιμα ιατρείο και διαθέ¬ 
τουν σχετική βεβαίωση νόμιμης λειτουργίας του από 
τους κατά τόπους ιατρικούς συλλόγους, για να έχουν 
δικαίωμα να διενεργούν πρωτοβάθμια ιατρική εξέταση 
υποψηφίων οδηγών και οδηγών, θα πρέπει να συμβλη¬ 
θούν με την Υπηρεσία Μεταφορών και Επικοινωνιών του 
τόπου λειτουργίας του ιατρείου. 

Η σύμβαση των ανωτέρω γιατρών με τις κατά τόπους 
Υπηρεσίες Μεταφορών και Επικοινωνιών είναι ετήσιας 
διάρκειας και ανανεώνεται αυτόματα κάθε έτος. Τόσο 
για την αρχική σύμβαση όσο και για την ανανέωση, 
είναι υποχρεωτική η κατάθεση στην Υπηρεσία Μεταφο¬ 
ρών και Επικοινωνιών, της σχετικής βεβαίωσης νόμιμης 
λειτουργίας ιατρείου από τον οικείο ιατρικό σύλλογο. 

Σε περίπτωση που σε Περιφερειακή Ενότητα δεν υφί- 
στανται συμβεβλημένοι γιατροί πρωτοβάθμιας ιατρικής 
εξέτασης με τις Υπηρεσίες Μεταφορών και Επικοινω¬ 
νιών, η ιατρική εξέταση των υποψηφίων οδηγών και 
οδηγών, γίνεται από κρατικά νοσηλευτικά ιδρύματα ή 
κρατικά κέντρα υγείας ή από συμβεβλημένους γιατρούς 
γειτονικών Περιφερειακών Ενοτήτων.» 

γ) Τα εδάφια 4, 5 και 6 της παραγράφου 2.1. αντικα¬ 
θίστανται ως εξής: 

«Αν είναι αδύνατη η συγκρότηση της Δ.Ι.Ε. με τις 
παραπάνω πέντε ειδικότητες, έτσι ώστε να είναι υπο¬ 
χρεωμένοι οι ενδιαφερόμενοι κάτοικοι της συγκεκριμέ¬ 
νης περιοχής να μεταβούν σε Δ.Ι.Ε. άλλης Υπηρεσίας 
Μεταφορών και Επικοινωνιών, τότε είναι επιτρεπτή η 
συγκρότηση της Δ.Ι.Ε. με λιγότερους γιατρούς, αλλά 
οπωσδήποτε με αυτούς των ειδικοτήτων παθολόγου 
και οφθαλμιάτρου. 


Στην περίπτωση αυτή, εάν εκτιμηθεί από τον παθο¬ 
λόγο γιατρό της Δ.Ι.Ε. ότι ο ενδιαφερόμενος χρήζει 
νευρολογικής ή ψυχιατρικής ή ωτορυνολαρυγγολογι- 
κής ή ορθοπεδικής εξέτασης και δεν μετέχει γιατρός 
αντίστοιχης ειδικότητας, τότε ο ενδιαφερόμενος πα- 
ραπέμπεται με έγγραφο της οικείας Υπηρεσίας, στην 
πλησιέστερη Δ.Ι.Ε., εφόσον υφίσταται γιατρός της αι- 
τούμενης ειδικότητας. 

Σε περίπτωση έλλειψης αντίστοιχης ειδικότητας στις 
ανωτέρω Δ.Ι.Ε., ο ενδιαφερόμενος προσκομίζει, βάσει 
παραπεμπτικού της οικείας Υπηρεσίας Μεταφορών και 
Επικοινωνιών, αντίστοιχη γνωμάτευση από Κρατικό Νο¬ 
σοκομείο ή από ιδιώτη γιατρό. Στο παραπεμπτικό θα 
πρέπει να αναγράφεται επακριβώς η Ομάδα στην οποία 
θα πρέπει να εξεταστεί ο ενδιαφερόμενος, βάσει του 
Κεφαλαίου Β' του Παραρτήματος III 

«Ελάχιστες Απαιτούμενες Προδιαγραφές για τη Σω¬ 
ματική και Διανοητική Ικανότητα Οδήγησης Μηχανοκί¬ 
νητου Οχήματος». 

Η συγκρότηση της Δ.Ι.Ε. πραγματοποιείται με από¬ 
φαση του οικείου Περιφερειάρχη, κατόπιν προτάσεως 
του οικείου Ιατρικού Συλλόγου. Σε περίπτωση έλλειψης 
γιατρών ή μη σχετικής πρότασης από τον οικείο Ιατρικό 
Σύλλογο, η Δ.Ι.Ε. δύναται να συγκροτείται και από για¬ 
τρούς Κρατικών ή Στρατιωτικών Νοσοκομείων. Η θητεία 
των μελών και του γραμματέα της Δ.Ι.Ε. είναι τριετής 
και δύναται να ανανεώνεται. Παρά ταύτα είναι δυνατή 
η συγκρότηση έκτακτων Δ.Ι.Ε., για την εξυπηρέτηση 
αυξημένου αριθμού ενδιαφερομένων σε μία Υπηρεσία 
Μεταφορών και Επικοινωνιών για τις οποίες ισχύουν και 
οι διατάξεις των παραπάνω 4, 5 και 6 εδαφίων, όπου η 
θητεία των μελών είναι ετήσια. Η θητεία των μελών των 
Δ.Ι.Ε. που λειτουργούν ήδη δεν θίγεται από τις διατάξεις 
του παρόντος διατάγματος.» 

ΑΡΘΡΟ 2 

Η ισχύς της παρούσας απόφασης αρχίζει από τη 
δημοσίευσή της, εκτός της υποπερίπτωσης (γα) της 
περίπτωσης γ της παραγράφου 3 του άρθρου 1, όπου 
ισχύει από 1-1-2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 30 Ιουλίου 2013 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 
-♦- 

Αριθμ. ΟΙΚ. Β-37843/3546/13 (2) 

Έκδοση επικαιροποιημένου χάρτη υποχρεώσεων προς 
τον καταναλωτή (Χ.Υ.Κ.) των φορέων παροχής συ¬ 
γκοινωνιακού έργου του ν. 2963/2001. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) του άρθρου 15 του ν. 2963/2001 (Α' 268), 

β) του κανονισμού (ΕΚ) αριθ. 181/2011 (Ε.Ε.Ε.Ε. Ι_ 55/ 
28-2-2011), 

γ) του ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (Α' 87), 

δ) του π.δ. 246/2006 Γενικός Κανονισμός Προσωπικού 
των Κ.Τ.Ε.Λ. Α.Ε. και των ΚΤΕΛ του ν. 2963/2001(Α' 261), 
ε) του π. δ. αριθ. 118/2013 με θέμα: «Τροποποίηση του 
π.δ. 85/2012 (Α' 141) - Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων (Α' 152/25-6-2013). 

στ) της αριθ. 329 κοινή απόφαση του Πρωθυπουργού 
και του Υπουργού Υποδομών, Μεταφορών και Δικτύ¬ 
ων «Καθορισμός αρμοδιοτήτων Υφυπουργού Υποδο¬ 
μών, Μεταφορών και Δικτύων Μιχαήλ Παπαδόπουλου» 
(Β' 1655/4-7-2013), 

ζ) του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα που εκδόθηκε 
με το άρθρο πρώτο του π.δ. 63/2005 (Α' 98), 

2. Το γεγονός ότι οι διατάξεις των άρθρων 4 παρ. 2, 
9,10,16 παρ. 1β, 17 παρ. 1 και 2, 25, 26, 27 και 28 του κα¬ 
νονισμού 181/2011 τυγχάνουν υποχρεωτικής εφαρμογής 
από 1/3/2013, δίχως να παρέχεται δικαίωμα παράτασης 
του χρόνου πρώτης εφαρμογής τους. Οι λοιπές διατά¬ 
ξεις του ίδιου κανονισμού δεν τυγχάνουν εφαρμογής, 
βάσει της παραγράφου 4 του άρθρου 2 αυτού, έως ότου 
οριστεί διαφορετικά με όμοια απόφαση. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
Προϋπολογισμού, αποφασίζουμε: 

Εκδίδουμε το Χάρτη Υποχρεώσεων προς τον κατα¬ 
ναλωτή, των φορέων παροχής συγκοινωνιακού έργου 
του ν. 2963/2001, ως εξής: 

Άρθρο 1 

Υποχρεώσεις των Συγκοινωνιακών φορέων 

1. Οι συγκοινωνιακοί φορείς και τα όργανα αυτών, 
υποχρεούνται να: 

α. Εξυπηρετούν τις τακτικές λεωφορειακές γραμμές, 
που υπάγονται σε καθένα από αυτά, 
β. μεριμνούν για την καθαριότητα, την ευπρεπή εμφά¬ 
νιση, την ασφαλή κυκλοφορία των λεωφορείων, καθώς 
και τη συντήρηση με σκοπό τη μείωση περιβαλλοντικών 
επιπτώσεων από τη χρήση τους. Την υποχρέωση αυτή 
έχουν και οι ιδιοκτήτες των λεωφορείων. 

γ. εισπράττουν τα καθορισμένα αντίτιμα εισιτηρίων 
και αναρτούν σε εμφανή θέση το ισχύον τιμολόγιο. Με 
την επιφύλαξη μειωμένων κομίστρων για κοινωνικούς 
λόγους, το αντίτιμο εισιτηρίου και γενικά οι όροι σύμ¬ 
βασης που εφαρμόζονται από τους συγκοινωνιακούς 
φορείς προσφέρονται στο ευρύ κοινό χωρίς καμία άμε¬ 
ση ή έμμεση διάκριση λόγω 

- της εθνικότητας του επιβάτη, ή 

- του τόπου εγκατάστασης του συγκοινωνιακού φορέα 
ή των πωλητών εισιτηρίων (πρακτόρων), ή 

- της μεταφοράς ατόμων με αναπηρία ή μειωμένης 
κινητικότητας. 

δ. τηρούν με ακρίβεια τα καθορισμένα δρομολόγια και 
δρομολογούν έκτακτα όποτε το επιβάλλουν οι ανάγκες 
εξυπηρέτησης του επιβατικού κοινού, 
ε. διατηρούν σε καλή κατάσταση σταθμούς, πρακτο¬ 
ρεία άφιξης και αναχώρησης λεωφορείων και στέγα¬ 
στρα αναμονής επιβατών, τοποθετούν πινακίδες αφε¬ 
τηριών και στάσεων και λαμβάνουν γενικά κάθε μέτρο 
χρήσιμο για την εξυπηρέτηση του επιβατικού κοινού, 


στ. πληροφορούν το επιβατικό κοινό για το δίκτυο και 
τα δρομολόγια των επιβατικών γραμμών, καθώς και για 
κάθε άλλο χρήσιμο στοιχείο, συμπεριλαμβανομένων και 
των δικαιωμάτων τους βάσει της παρούσας απόφασης. 
Πληροφόρηση στους επιβάτες παρέχεται και κατά τη 
διάρκεια της μεταφοράς, εφόσον ζητηθεί και, ει δυνα¬ 
τόν, σε προσιτή μορφή, 

ζ. προβαίνουν σε κρατήσεις θέσεων χωρίς επιπλέον 
κόστος για κάθε επιβάτη συμπεριλαμβανομένων των 
ατόμων με αναπηρία ή μειωμένη κινητικότητα. Η κρά¬ 
τηση θέσεων είναι υποχρεωτική για το Κ.Τ.Ε.Λ. έως και 
μία ώρα πριν την εκτέλεση του δρομολογίου, 
η. μεριμνούν για την ασφαλή μεταφορά των επιβατών, 
των αποσκευών αυτών και των ασυνόδευτων μικροδε- 
μάτων, 

θ. μεριμνούν για την ακριβή εκτέλεση του προγραμ¬ 
ματισμένου έργου, ιδίως όσον αφορά τη συχνότητα, 
την τήρηση των δρομολογίων, του χρόνου διαδρομής, 
ι. μεριμνούν για την ικανοποιητική εξυπηρέτηση των 
επιβατών κατά τη διάρκεια της μεταφοράς και κατά την 
παραμονή τους στους χώρους αναμονής και άφιξης- 
αναχώρησης λεωφορείων, 

ια. διαθέτουν οργανωμένες υπηρεσίες πληροφοριών 
(Γραφείο εξυπηρέτησης κοινού) στους σταθμούς αφι- 
ξοαναχώρησης, 

ιβ. διαθέτουν οργανωμένη υπηρεσία παραλαβής δεμά¬ 
των και φύλαξης απολεσθέντων αντικειμένων, 
ιγ. απαγορεύουν τη μεταφορά εύφλεκτων και εκρη¬ 
κτικών υλών, 

ιδ. απαγορεύουν τη μεταφορά ζώων, πλην των περι¬ 
πτώσεων ζώων συνοδείας αναπήρων ή μικρών κατοι¬ 
κίδιων ζώων, που μεταφέρονται με κατάλληλα για το 
σκοπό αυτόν μέσα. 

ιε. Τοποθετούν τόσο στους σταθμούς και τα πρακτο¬ 
ρεία όσο και μέσα στα λεωφορεία «Κιβώτια παραπόνων - 
υποδείξεων». 

ιστ. Απαγορεύουν τη μεταφορά παιδιών ηλικίας μέχρι 
έξι (6) ετών χωρίς πρόσωπο που να τα συνοδεύει. Το 
συνοδεύον τα παιδιά αυτά πρόσωπο επιμελείται της 
ασφαλούς μεταφοράς αυτών και καταλαμβάνουν μαζί με 
το παιδί μία θέση επιβάτου η οποία ευρίσκεται όπισθεν 
άλλου καθίσματος. 

ιζ. Επιτρέπουν σε παιδιά ηλικίας από έξι (6) έως δε¬ 
καπέντε (15) ετών να χρησιμοποιούν ανά τρία διπλό, 
ενιαίο κατά την έδρα και ερεισίνωτο, κάθισμα, εφ’ όσον 
ευρίσκεται όπισθεν άλλου καθίσματος επιβάτου. 

ιη. Παρακολουθούν σε περιπτώσεις δυσμενών καιρικών 
συνθηκών, τα σχετικά δελτία των μέσων ενημέρωσης 
και όταν παρίσταται ανάγκη, λόγω διακοπής συγκοινω¬ 
νιών μέσω πορθμείων ή άλλων θέσεων, λαμβάνουν τα 
αναγκαία μέτρα (αναβολή δρομολογίων, ενημέρωση του 
επιβατικού κοινού κατά το χρόνο αναχωρήσεως κ.λ.π.) 
προς αποφυγή οποιοσδήποτε ταλαιπωρίας του επιβα¬ 
τικού κοινού που είναι δυνατόν να προληφθεί. 

ιθ. Επιστρέφουν το 70% της τιμής του εισιτηρίου στον 
επιβάτη σε περίπτωση που ακυρώσει την κράτηση της 
θέσεως σε δρομολόγιο υπεραστικής γραμμής 8 ώρες 
τουλάχιστον προ της αναχωρήσεως, ή το 50% σε πε¬ 
ρίπτωση που ακυρώσει την κράτηση της θέσεως εντός 
8 ωρών προ της ώρας αναχωρήσεως. 

κ. Τροποποιούν τα εισιτήρια, αντί της προηγούμενης 
ακύρωσης, όσον αφορά τη ημερομηνία του ταξιδιού ή 
τα μεταβιβάζουν σε άλλα πρόσωπα χωρίς καμία επιβά- 

ρυνση των προσώπων αυτών (επιβαλλομένης στην περί¬ 
πτωση μεταβιβάσεως κανονικού εισιτηρίου σε πρόσωπο 
το οποίο δικαιούται εισιτήριο μειωμένης τιμής ή ελεύ¬ 
θερος διακινήσεως της επιστροφής των αντιστοίχων 
χρημάτων στον αρχικό κάτοχο του εισιτηρίου). Εφόσον 
σε κάθε περίπτωση (ακύρωσης ή μεταβολής του προο¬ 
ρισμού ή δρομολογίου ή αλλαγής επιβάτου ή αλλαγής 
ημερομηνίας) υπάρχει θεώρηση επί του εισιτηρίου από 
τον αρμόδιο υπάλληλο του ΚΤΕΛ και μόνον. 

κα. Αναρτούν τον Χ.Υ.Κ. σε εμφανή σημεία των σταθ¬ 
μών και πρακτορείων άφιξης και αναχώρησης λεωφο¬ 
ρείων όσο και μέσα σε αυτά και τον διαθέτουν στο 
επιβατικό κοινό με κάθε πρόσφορο μέσο και ανάλογα 
με την περίπτωση και στο διαδίκτυο. 

2. Οι συγκοινωνιακοί φορείς ή οι πράκτορες τους 
δύνανται να αρνούνται να δεχθούν κράτηση, να εκδώ- 
σουν ή να παράσχουν κατ’ άλλο τρόπο εισιτήριο σε, ή 
να επιβιβάσουν, άτομα λόγω αναπηρίας ή μειωμένης 
κινητικότητας, μόνο: 

α) για να συμμορφωθούν προς τις ισχύουσες απαι¬ 
τήσεις ασφαλείας που ορίζει το διεθνές, κοινοτικό ή 
εθνικό δίκαιο, ή τις απαιτήσεις υγείας και ασφαλείας 
που ορίζουν οι αρμόδιες αρχές 1 
β) όταν ο σχεδιασμός του οχήματος ή η υποδομή, 
συμπεριλαμβανομένων των στάσεων λεωφορείων και 
των τερματικών σταθμών, καθιστά αδύνατο να πραγμα¬ 
τοποιηθεί η επιβίβαση, η αποβίβαση ή η μεταφορά του 
ατόμου με αναπηρία ή με μειωμένη κινητικότητα κατά 
τρόπο ασφαλή και λειτουργικά εφικτό. 

Αρθρο 2 

Υποχρεώσεις προσωπικού 

Το προσωπικό των συγκοινωνιακών φορέων, καθώς 
και οι ιδιοκτήτες λεωφορείων που υπάγονται εξαιτίας 
της εργασίας τους σε μία από τις κατηγορίες του προ¬ 
σωπικού οφείλουν: 

α. Να έχουν ευπρεπή εμφάνιση και να φέρουν την 
ειδική στολή για όσους επιβάλλεται, κατά την ώρα της 
Υπηρεσίας διατηρημένη σε καλή κατάσταση. 

β. Να συμπεριφέρονται προς το επιβατικό κοινό με 
ευγένεια, σοβαρότητα και προθυμία και να φροντίζουν 
για την πλήρη και άμεση εξυπηρέτησή του. 

γ. Να επιδεικνύουν ιδιαίτερη επιμέλεια και προσοχή 
όταν πρόκειται για εμποδιζόμενα άτομα (ηλικιωμένα 
πρόσωπα, έγκυες γυναίκες και άτομα με ειδικές ανά¬ 
γκες). 

δ. Να δίδουν με προθυμία κάθε χρήσιμη πληροφο¬ 
ρία που ανάγεται στην αρμοδιότητά τους, ιδίως για τα 
δρομολόγια, αφίξεις αναχωρήσεις λεωφορείων κ.λ.π. 

ε. Να μην καπνίζουν κατά τη διάρκεια του δρομολο¬ 
γίου. 

στ. Να επιμελούνται με υπευθυνότητα της παραλαβής 
και παράδοσης των αποσκευών των επιβατών και των 
ασυνόδευτων μικροδεμάτων. 

ζ. Οι ελεγκτές των εισιτηρίων να επιδεικνύουν την 
υπηρεσιακή τους ταυτότητα κατά τη διάρκεια του ελέγ¬ 
χου. 

η. Οι οδηγοί των λεωφορείων να τοποθετούν το ονο¬ 
ματεπώνυμό τους σε ορισμένη θέση και να αλλάζουν 
την οθόνη του λεωφορείου. 

θ. Να μεριμνούν ώστε οι επιβάτες να μην ανοίγουν 
τα παράθυρα του λεωφορείου όταν λειτουργεί ο κλι¬ 
ματισμός ή όταν αντιτίθενται άλλοι επιβάτες σε αυτό. 


ι. Να μην επιτρέπουν στους επιβάτες να προβαίνουν 
σε οποιαδήποτε ενέργεια που μπορεί να προκαλέσει 
φθορά στο λεωφορείο. 

ια. Να μην επιτρέπουν στους επιβάτες να καπνίζουν 
μέσα στο λεωφορείο. 

ιβ. Να συνιστούν στους επιβάτες να παραχωρούν τη 
θέση τους σε άτομα που χρήζουν βοήθειας (έγκυες, 
ηλικιωμένοι, άτομα με ειδικές ανάγκες) κατά τη διάρκεια 
δρομολογίων με λεωφορεία στα οποία επιτρέπεται η 
μεταφορά όρθιων επιβατών. 

Οι συγκοινωνιακοί φορείς και οι φορείς διαχείρισης 
των τερματικών σταθμών μεριμνούν για την κατάρτιση 
του προσωπικού τους στα θέματα που αναφέρονται στο 

Αρθρο 3 

Δικαιώματα καταναλωτών καθώς και αποζημίωσης 
αυτών 

1. Οι συγκοινωνιακοί φορείς θα πρέπει να διαθέτουν 
μηχανισμό διεκπεραίωσης των καταγγελιών επιβατών 
που σχετίζονται με δικαιώματα και υποχρεώσεις που κα¬ 
θορίζονται με την παρούσα. Οι επιβάτες που επιθυμούν 
να υποβάλουν καταγγελία στο συγκοινωνιακό φορέα, 
οφείλουν να το πράξουν εντός τριών μηνών από την 
ημερομηνία κατά την οποία παρασχέθηκε ή θα έπρεπε 
να έχει παρασχεθεί η υπηρεσία της τακτικής λεωφο- 
ρειακής γραμμής. Εντός μηνάς από την παραλαβή της 
καταγγελίας, ο συγκοινωνιακός φορέας ενημερώνει τον 
επιβάτη ότι η καταγγελία του εκρίθη βάσιμη, απερρίφθη 
ή εξετάζεται ακόμη. Η προθεσμία τελικής απάντησης 
δεν υπερβαίνει τους τρεις μήνες από την ημερομηνία 
παραλαβής της καταγγελίας. 

2. Εφόσον ο επιβάτης δεν επιθυμεί να κάνει χρήση της 
διαδικασίας χειρισμού αναφορών/καταγγελιών της ως 
άνω παραγράφου 1 ή θεωρεί το αποτέλεσμα αυτής ως 
μη ικανοποιητικό, οι αναφορές πολιτών για παραβάσεις 
των υποχρεώσεων που καθορίζονται με την παρούσα 
και τον κανονισμό του προσωπικού των συγκοινωνιακών 
φορέων υποβάλλονται στην αρμόδια υπηρεσία Μετα¬ 
φορών και Επικοινωνιών της Περιφερειακής Ενότητας, 
όπου η έδρα του συγκοινωνιακού φορέα, η οποία τις 
παραπέμπει στα αρμόδια όργανα που ορίζουν οι δια¬ 
τάξεις και κανονισμοί του άρθρου 4 της παρούσης για 
την επιβολή των προβλεπόμενων κυρώσεων με αιτιο¬ 
λογημένη απόφασή τους. 

3. Κάθε συγκοινωνιακός φορέας υποχρεούται στην 
αποζημίωση των καταναλωτών για τις εξής περιπτώ¬ 
σεις: 

α. Για απώλεια αποσκευών ποσό ελάχιστης αποζη¬ 
μίωσης 30 €. 

β. Γ ια απώλεια ασυνόδευτων μικροδεμάτων ποσό ελά¬ 
χιστης αποζημίωσης 15 €. 

γ. Γ ια μη παραλαβή επιβάτη υπαιτιότητας του συ¬ 
γκοινωνιακού φορέα από αφετηρία ή προκαθορισμένη 
στάση το τριπλάσιο της αξίας του εισιτηρίου. 

4. Οι συγκοινωνιακοί φορείς και οι φορείς διαχείρισης 
τερματικών σταθμών ευθύνονται για απώλεια ή φθορά 
αναπηρικών αμαξιδίων, άλλου εξοπλισμού μετακίνησης 
ή βοηθητικού εξοπλισμού, εφόσον αυτή συνδέεται με 
την μεταφορά. Στην περίπτωση απώλειας ή φθοράς 
του ως άνω εξοπλισμού καταβάλλεται αποζημίωση ίση 
με τη δαπάνη αντικατάστασης ή επισκευής του εξοπλι¬ 
σμού που απωλέσθηκε ή υπέστη φθορά, είτε από τον 
συγκοινωνιακό φορέα είτε τον φορέα διαχείρισης του 

τερματικού σταθμού, αναλόγως της ευθύνης για την εν 
λόγω απώλεια ή φθορά. 

Αρθρο 4 

Παραβάσεις - κυρώσεις 

1. Στα διοικητικά όργανα των φορέων παροχής συ¬ 
γκοινωνιακών έργου και στους ιδιοκτήτες λεωφορείων 
που παραβαίνουν τις διατάξεις της παρούσας επιβάλ¬ 
λονται διοικητικές κυρώσεις από τα οικεία Πειθαρχικά 
Συμβούλια που συστήνονται σύμφωνα με το άρθρο 17 
του Ν. 2963/2001. Τα Πειθαρχικά Συμβούλια και οι Διευ¬ 
θύνσεις Μεταφορών και Επικοινωνιών των κατά τόπους 
Περιφερειών, νοούνται ως οι εθνικοί φορείς ελέγχου της 
εφαρμογής των υποχρεώσεων των συγκοινωνιακών φο¬ 
ρέων, συμπεριλαμβανομένων αυτών που προβλέπονται 
στον κανονισμό (ΕΚ) αριθ. 181/2011. 

2. Στο προσωπικό των φορέων παροχής συγκοινωνι¬ 
ακού έργου επιβάλλονται ποινές που προβλέπει ο κα¬ 
νονισμός αυτών, όπως ισχύει κάθε φορά, ανάλογα με 
τη βαρύτητα της παράβασης και διοικητικό πρόστιμο 
σύμφωνα με την παράγραφο 3 του άρθρου 14 και του 
άρθρου 17 του Ν. 2963/2001. 

Αρθρο 5 

1. Η ισχύς της απόφασης αυτής αρχίζει από τη δημο¬ 
σίευση της στην Εφημερίδα της Κυβερνήσεως. 


ΠΑΡΑΡΤΗΜΑ 

ΚΑΤΑΡΤΙΣΗ ΣΕ ΘΕΜΑΤΑ ΑΝΑΠΗΡΙΑΣ 

α) Κατάρτιση για την ευαισθητοποίηση σε θέματα 
αναπηρίας (αφορά όλα τα μέλη του προσωπικού των 
συγκοινωνιακών φορέων και τους οδηγούς των λεω¬ 
φορείων) 

Η κατάρτιση του προσωπικού που έχει άμεση επαφή 
με το ταξιδιωτικό κοινό περιλαμβάνει: 

- ευαισθητοποίηση και κατάλληλη ανταπόκριση σε 
επιβάτες με σωματικές, αισθητήριες (ακοής και όρασης), 
μη εμφανείς αναπηρίες ή μαθησιακές δυσκολίες, που 
συμπεριλαμβάνει τη δυνατότητα διάκρισης των διαφό¬ 
ρων ικανοτήτων των ατόμων που ενδέχεται να έχουν 
μειωμένη κινητικότητα, αίσθηση προσανατολισμού ή 
δυνατότητα επικοινωνίας, 

- τα εμπόδια που αντιμετωπίζουν τα άτομα με αναπη¬ 
ρία και τα άτομα με μειωμένη κινητικότητα, στα οποία 
περιλαμβάνονται τα συμπεριφορικά, περιβαλλοντικά / 
φυσικά και οργανωτικά εμπόδια, 

- αναγνωρισμένους σκύλους συνοδείας, περιλαμβα- 
νομένου του ρόλου και των αναγκών του σκύλου συ¬ 
νοδείας, 


- αντιμετώπιση απρόοπτων περιστατικών, 

- διαπροσωπικές ικανότητες και μεθόδους επικοινωνί¬ 
ας με κωφούς και άτομα με προβλήματα ακοής, όρασης 
ή λόγου και άτομα με μαθησιακές δυσκολίες, 

- τρόπους προσεκτικού χειρισμού αναπηρικών αμαξι- 
δίων και λοιπών βοηθητικών μέσων κινητικότητας, ού¬ 
τως ώστε να αποφεύγονται ζημίες (για όλο το προσω¬ 
πικό που είναι υπεύθυνο για τη μεταφορά αποσκευών, 
ενδεχομένως). 

β) Κατάρτιση για την παροχή συνδρομής σε άτομα 
με αναπηρία (αφορά όλα τα μέλη του προσωπικού των 
συγκοινωνιακών φορέων εκτός των οδηγών, για τους 
οποίους έχει εφαρμογή από την 1/3/2018 το αργότερο) 

Η κατάρτιση του προσωπικού που παρέχει άμεση συν¬ 
δρομή σε άτομα με αναπηρία και άτομα με μειωμένη 
κινητικότητα περιλαμβάνει: 

- τρόπους βοήθειας των χρηστών αναπηρικών αμα- 
ξιδίων για να καθίσουν στο αναπηρικό αμαξίδιο ή να 
σηκωθούν από αυτό, 

- ικανότητες παροχής συνδρομής σε άτομα με αναπη¬ 
ρία και άτομα με μειωμένη κινητικότητα που ταξιδεύουν 
με αναγνωρισμένο σκύλο συνοδείας, περιλαμβανομένου 
του ρόλου και των αναγκών αυτών των σκύλων, 

- τεχνικές για τη συνοδεία ατόμων με προβλήματα 
όρασης και για τη μεταχείριση και μεταφορά αναγνω¬ 
ρισμένων σκύλων συνοδείας, 

- κατανόηση των ειδών εξοπλισμού που μπορεί να 
βοηθήσει τα άτομα με αναπηρία και τα άτομα με μει¬ 
ωμένη κινητικότητα και γνώσεις χειρισμού αυτού του 
εξοπλισμού, 

- χρήση του χρησιμοποιούμενου βοηθητικού εξοπλι¬ 
σμού επιβίβασης και αποβίβασης, καθώς και γνώση των 
κατάλληλων διαδικασιών συνδρομής κατά την επιβίβαση 
και την αποβίβαση, που εγγυώνται την ασφάλεια και την 
αξιοπρέπεια των ατόμων με αναπηρία και των ατόμων 
με μειωμένη κινητικότητα, 

- κατανόηση της ανάγκης για αξιόπιστη και επαγγελ¬ 
ματική βοήθεια. Επίσης, επίγνωση του ενδεχομένου να 
αισθανθούν ευάλωτοι ορισμένοι επιβάτες με αναπηρία 
κατά τη διάρκεια του ταξιδιού, λόγω της εξάρτησής 
τους από την παρεχόμενη βοήθεια, 

- γνώσεις πρώτων βοηθειών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2013 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίριί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-ιπαϊΙ: ννοόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02020081408130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































